«Չելսիի» գլխավոր մարզիչ Ժոզե Մոուրինյոն այսօր արդեն ֆուտբոլային աշխարհի հեղինակավոր դեմքերից մեկն է ու իսկական պրոֆեսիոնալ իր աշխատանքում: 52-ամյա պորտուգալացին մարզչական կարիերան միանգամից ակումբային գործունեությամբ չի սկսել: Լիսաբոնի տեխնիկական համալսարանն ավարտելուց, մարզական գիտություններ ուսումնասիրելուց հետո նա դպրոցում աշխատել է որպես ուսուցիչ: Իր առաջին աշխատավայրում նա ֆուտբոլ խաղալ է սովորեցրել Դաունի համախտանիշ և սովորելու դժվարություն ունեցող այլ երեխաների: